b"\n_START_ARTICLE_\nPont Nou de Manresa\n_START_SECTION_\nDescripci\xc3\xb3\n_START_PARAGRAPH_\nPont d'estructura g\xc3\xb2tica amb vuit arcs de mig punt,  \xc3\x89s una construcci\xc3\xb3 feta amb carreus de pedra, amb la via totalment plana. Els arcs presenten les mateixes dimensions en al\xc3\xa7ada i amplada. Els talla-aig\xc3\xbces en forma d'angles pugen fins a la barana del pont originant uns refugis triangulars a la via._NEWLINE_Durant l\xe2\x80\x99any 2015 es van fer les obres de rehabilitaci\xc3\xb3 i refor\xc3\xa7 estructural del Pont Nou, despr\xc3\xa9s d\xe2\x80\x99un llarg proc\xc3\xa9s d\xe2\x80\x99estudi sobre les necessitats que requeria per solucionar el seu estat de degradaci\xc3\xb3.\n_START_SECTION_\nHist\xc3\xb2ria\n_START_PARAGRAPH_\nFins a la construcci\xc3\xb3 del Pont Nou, existia al terme de la ciutat de Manresa un \xc3\xbanic pont \xc2\xa0a sobre el riu Cardener, que va passar a ser conegut com a Pont Vell.\xc2\xa0 Arrel del creixent pes econ\xc3\xb2mic i comercial de la ciutat, i de la seva situaci\xc3\xb3 com a nus de comunicacions dins la xarxa viaria de la Catalunya Central devia considerar se important la construcci\xc3\xb3 d\xe2\x80\x99un nou pont. \xc2\xa0Aix\xc3\xad es dotaria al cam\xc3\xad ral de Lleida\xc2\xa0 un pas estable sobre el riu._NEWLINE_El 18 de mar\xc3\xa7 de 1312, el rei Jaume el Just va concedir a la ciutat de Manresa la construcci\xc3\xb3 d'un pont nou, que havia de facilitar la comunicaci\xc3\xb3 entre les poblacions dels dos marges del riu. Decretant, que per poder pagar l'obra, els transe\xc3\xbcnts haurien de pagar el pontatge estipulat, que era: Un diner per cada mul, un oval o malla per cada persona, un diner per cada vuit bous; i un diner per cada vint cabres o moltons i altres animals petits. L'arquebisbe de Tarragona va contribuir amb donatius i indulgencies als obrers, la realitzaci\xc3\xb3 de l'obra va ser donada al manres\xc3\xa0 Guillerm d'Artus._NEWLINE_Es creu que el pont podria haver estat acabat entre finals de l\xe2\x80\x99any 1327 o principis del 1328."